Erni Kask

Erni Kask (sündinud 27. augustil 1979 Lääne-Virumaal) on eesti näitleja.

Erni Kask on pärit Lääne-Virumaalt Leikude külast. 1997. aastal lõpetas ta Kadrina Keskkooli. 

Olles tegutsenud kooli ajal nii ajalehe Virumaa Teataja noortelehekülje toimetajana kui ka näidelnud kooli näiteringis, sooritas ta sisseastumiseksamid üheaegselt Tartu Ülikooli ajakirjanduse erialale ja Viljandi Kultuurikolledži teatrikateedris. Kuna Tartu Ülikooli ei õnnestunud sisse saada, langes valik näitekunsti kasuks.

Pärast kolledži lõpetamist 2001. aastal töötas Erni Kask Viljandi teatris Ugala, 2005. aastal aga naasis kodumaakonda ja asus tööle Rakvere teatris. Alates jaanuarist 2014 oli ta ametis teatri välissuhete korraldajana. 

Alates 2017. aasta märtsist on ta Tartu linnavalitsuse kultuuriosakonna kultuuriteenistuse peaspetsialist. Ta on Euroopa kultuuripealinn Tartu 2024 rahvusvaheliste suhete juht.

Rollid

Teatris Ugala

"Vabaduse rist" (Pjotr Morozov)
"Unistus Mallorcast" (Johan)
"Kevade" (Arno)
"Sõdurilaulud" (osaline)
"Imede aeg" (Deniss)
"Rongid siin enam ei..." (Peteri)
"Wagga Jenowewa ajalik elloaeg" (kokk Drago)
"Tom Sawyeri seiklused" (Benjamin Rodgers)
"Niskamäe kired" (Lammentausta Santeri)
"Lumejänesed" (Kõvajänes)
"Don Juani öö" (rüütel Chiffreville)
"Toomas Nipernaadi" (Jaanus Roog)
"Dekameron ehk Mea Culpa..." (nagu Filistrato)
"80 päevaga ümber maailma" (salapolitseinik Fix)
"Vend Aljosha" (Kolja Krassotkin)
"Aastapäeva pidu" (Erik Asu)
"Aarete saar" (Harry Aggot)

Rakvere teatris

"Pipi Pikksukk" (mänedžer, Kent)
"Lollid" (magistraat Kupchik)
"Majahoidja" (Mick)
"Okasroosike" (prints Johannes)
"Gupi" (Pasha)
"Kuidas elad... Ann?!"

Viited

Välislingid
Kristiina Vaarik. Erni Kask: olin kodukülas nagu linnainimene maal. Sakala, 4. oktoober 2003
Inna Grünfeldt. Erni Kask juurdub Rakvere teatrisse. Virumaa Teataja, 12. oktoober 2005
Erni Kask: mul oli raske sõltuvus. Kroonika, 1. aprill 2011
Rakvere teater kiikab välismaa poole. Kuulutaja, 4. aprill 2014
"Kadunud näitlejad". Erni Kask: ka andetu näitleja võib teatris püsida. ERR kultuuriuudised, 16. juuni 2017

Ugala näitlejad
Rakvere Teatri näitlejad
Viljandi Kultuuriakadeemia vilistlased
Sündinud 1979